Document ID: 32003R1047

Komisijos reglamentas (EB) Nr. 1047/2003
2003 m. birželio 18 d.
panaikinantis Reglamentą (EB) Nr. 1899/97, kuriame nustatomos Tarybos reglamentuose (EB) Nr. 2290/2000, (EB) Nr. 2433/2000 ir (EB) Nr. 2434/2000 numatytų susitarimų taikymo kiaušinių sektoriuje taisyklės ir numatomos šiuo reglamentu įdiegtos tarpinės importo licencijų susitarimų priemonės
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. balandžio 8 d. Tarybos sprendimą 2003/286/EB dėl protokolo, kuriuo patikslinami Europos sutarties, steigiančios asociaciją tarp Europos Bendrijų ir jų valstybių narių ir Bulgarijos Respublikos, prekybos aspektai, sudarymo, siekiant atsižvelgti į Šalių derybų dėl naujų abipusių nuolaidų žemės ūkio srityje [1] rezultatus, ypač į 3 straipsnio 2 dalį,
atsižvelgdama į 2003 m. balandžio 14 d. Tarybos sprendimą 2003/298/EB dėl protokolo, kuriuo patikslinami Europos sutarties, steigiančios asociaciją tarp Europos Bendrijų ir jų valstybių narių ir Čekijos Respublikos, prekybos aspektai, sudarymo, siekiant atsižvelgti į Šalių derybų dėl naujų abipusių nuolaidų žemės ūkio srityje [2] rezultatus, ypač į 3 straipsnio 2 dalį,
atsižvelgdama į 2003 m. balandžio 14 d. Tarybos sprendimą 2003/299/EB dėl protokolo, kuriuo patikslinami Europos sutarties, steigiančios asociaciją tarp Europos Bendrijų ir jų valstybių narių ir Slovakijos Respublikos, prekybos aspektai, sudarymo, siekiant atsižvelgti į Šalių derybų dėl naujų abipusių nuolaidų žemės ūkio srityje [3] rezultatus, ypač į 3 straipsnio 2 dalį,
kadangi:
(1) Sprendimuose 2003/286/EB, 2003/298/EB ir 2003/299/EB numatytas tam tikrų produktų kiaušinių sektoriuje, kurių kilmės šalys yra Bulgarija, Čekijos Respublika ir Slovakija, ir kurie importuojami taikant sumažintą muito tarifą, kvotų tiesioginis administravimas įvežant juos į Bendrijos teritoriją, ir šie sprendimai panaikina Tarybos reglamentus (EB) Nr. 2290/2000 [4], (EB) Nr. 2433/2000 [5] ir (EB) Nr. 2434/2000 [6].
(2) Komisijos reglamentas (EB) Nr. 1899/97 [7] su paskutiniais pakeitimais, padarytais Reglamentu (EB) Nr. 834/2003 [8], taip pat turėtų būti panaikintas.
(3) Importo muitai 25 grupės produktams, išvardytiems Reglamento (EB) Nr. 1899/97 I priedo C dalyje ir importuojamiems pagal nuo 2003 m. gegužės 1 d. naudojamas licencijas, grąžinami remiantis 1993 m. liepos 2 d. Komisijos reglamento (EEB) Nr. 2454/93, išdėstančio Tarybos reglamento (EEB) Nr. 2913/92, nustatančio Bendrijos muitinės kodeksą [9], įgyvendinimo taisykles su paskutiniais pakeitimais, padarytais Reglamentu (EB) Nr. 881/2003 [10], 878-898 straipsniais.
(4) Siekiant sumažinti galimas prekybos problemas, kurios gali kilti nuo 2003 m. gegužės 1 d. dėl lygiagretaus dviejų skirtingų importo procedūrų kiaušiniams su lukštais, kurių kilmės šalis yra Čekijos Respublika, egzistavimo, t. y. importo licenzijų schemos ir laisvo patekimo į Bendrijos rinką, kaip nustatyta Sprendime 2003/298/EB, importuotojams turėtų būti leidžiama anuliuoti licenzijas, ir jiems turėtų būti grąžintos garantijos.
(5) Kadangi protokolai, patvirtinti Sprendimais 2003/298/EB, 2003/299/EB ir 2003/286/EB, įsigalioja atitinkamai gegužės 1 d. ir birželio 1 d., šis reglamentas taip pat turėtų įsigalioti šiomis datomis.
(6) Šiame reglamente numatytos priemonės atitinka Paukštienos ir kiaušinių vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Panaikinamas Reglamentas (EB) Nr. 1899/97.
2 straipsnis
Pagal Reglamentą (EB) Nr. 1899/97 išduotos licenzijos galioja iki jų galiojimo termino pabaigos, bet ne vėliau kaip iki 2003 m. birželio 30 d.
Importo licenzijų, išduotų pagal Reglamentą (EB) Nr. 1899/97 jo I priedo C dalyje išvardytai 25 grupei, savininkai, kurie kreipėsi dėl šių licenzijų išdavimo 2002 m. gruodžio 1-7 d. arba 2003 m. kovo 1-7 d., gali iki 2003 m. birželio 25 d. prašyti jas anuliuoti kartu grąžinant garantiją.
3 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Nuo 2003 m. gegužės 1 d. jis taikomas importuojamiems produktams iš Čekijos Respublikos ir Slovakijos Respublikos, o nuo 2003 m. birželio 1 d. - importuojamiems produktams iš Bulgarijos Respublikos.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2003 m. birželio 18 d.

Labels: 3
17
18